cyanic-selkie/wikianc huggingface dataset:
Huisne
Huisne er ei elv i Frankrike, og ei av sideelvane til Sarthe frå venstre. Ho har sitt utspring nær Pervenchères i departementet Orne, og munnar ut i Sarthe ved Le Mans.
Maurits Hansen
Lærebøker og skjønnlitteratur
Han var lærebokforfattar og skreiv ein stor grammatikk for det norske språket. I det femte opplaget (1856) hadde han utarbeidd ein så radikalt forenkla grammatikk at endringsforslaga ikkje blei gjennomførte før utover på 1900-talet.
Huisne
Ein historisk by ved Huisne er Nogent-le-Rotrou.
Maurits Hansen
Lærebøker og skjønnlitteratur
Hansen blir rekna som skaparen av den norske romanen, og han skreiv den første bondeforteljinga, Luren (1819). Hansen skreiv dessutan det som kan vere den første kriminalforteljinga i verda: ''Mordet på maskinbygger Roolfsen. Kriminalanekdote fra Kongsberg'' (1839). Boka kom ut to år før Edgar Allan Poe si The Murders in the Rue Morgue, som til vanleg blir rekna som verdas første eigentlege litterære krimgåte.
Det var som novellediktar Maurits Hansen nådde lengst, han var den viktigaste norske forfattaren mellom diktarane i Det Norske Selskab og Henrik Wergeland. Hansen var godt orientert om dei romantiske straumdraga i Europa på si tid og var påverka av Friedrich de la Motte Fouqué og sir Walter Scott. I løpet av 20 år skreiv Hansen 80 kortare forteljingar med ei vid spennvidde i temaval: frå krim over realistiske samtidsskildringar til gotiske og overnaturlege forteljingar.
Henrik Ibsen lærte den retrospektive forteljarteknikken sin frå verka til Maurits Hansen.
Einpola
Einpola er noko som berre har ein pol.
Det vert mellom anna nytta om elektriske brytarar som bryt berre den eine av dei to leidningane som fører spenning til eit apparat eller ein forbruksstad. Eit apparat som vert kopla ut med ein einpola brytar, vil enno stå under spenning, og er difor farleg å røre.
James W. Marshall
James Wilson Marshall var ein amerikansk tømrar, sagbrukar og gullgravar. Historia kjenner han som mannen som starta gullrushet i California då han fann gull i American River i januar 1848.
Oslo Plaza
Radisson Blu Plaza Hotel (i daglegtale Oslo Plaza) er eit hotell i Oslo sentrum og er, med sine 117 meter, Nord-Europas høgste hotell og den nest høgste bygningen i Noreg. Bygningen er, i likskap med nesten alle bygg i Oslo, mislikt i enkelte krinsar – onde tunger har kalla bygningen «Hotell Hoggjernet». Bygningen har likevel ikkje vorten ein «folkefiende», i motsetnad til Postgirobygget, trass i at den er både større og høgre.
Hotellet har 37 etasjar og 673 rom med til saman 1500 senger, 140 forretningsrom og 20 suiter. Bygget er ført opp i betong og har rasterfasader i spegelglas. Dei øvste etasjane er avfasa med bratt skråtak på ei side mot eit skarpt møne. Det har dessutan ein utenpåliggjande heis i glas som fører opp til bevertningsstad på toppen. Ei lågblokk i tre etasjar inneheld inngangsparti, lobby, restaurantar og konferansesalar.
Bygget stod ferdig i 1989, og er teikna av White arkitekter. Det blei opna den 14. mars 1990 av kong Olav V. I 1992 blei det reist ei gangbru mellom hotellet og Oslo Spektrum.
Samoa
Samoa er eit land forma av ei øygruppe i Polynesia i Stillehavet, der dei to hovudøyane er Savai'i og Upolu. Fram til første verdskrigen var Samoa ein tysk koloni og bar namnet Tysk Samoa. Frå 1914 til 1997 heitte landet Vest-Samoa.
Klima
Samoa har tropisk regnklima og årsnedbøren i hovudstaden Apia er kring 3000 mm, mest i tida desember-april. I fjellskråningar vendt mot søraust kan årsnedbøren bli 6000-7000 mm. Middeltemperaturen er 26-27 °C med små årstidsvariasjonar. Tyfonar kan passere øyane i perioden desember-mars og føre til store øydeleggingar, som tyfonen Val i 1992.
Wonderboy av The Kinks
Wonderboy er ein song av The Kinks frå 1968. Han er skriven av Ray Davies og vart gjeven ut på singel. Singelen nådde 36. plass på den britiske singellista, og vart med det den første Kinks-singelen sidan 1964 som ikkje selde så godt.
Songen nådde sjetteplassen i Nederland, men kom ikkje inn på lista i USA i det heile.
Rudolf Breitscheid
Rudolf Breitscheid var ein leiande tysk politikar i det sosialdemokratiske partiet SPD og delegat til riksdagen under Weimar-republikken Tyskland.
Liv
Breitscheid var son av ein bokhandlar i Köln. Han tok gymnas i heimbyen, og studerte sidan økonomi ved universiteta i München og Marburg. Han tok doktorgrada i 1898. Frå 1898 til 1905 arbeidde han som redaktør og korrespondent for aviser med liberalt grunnsyn. Mellom 1903 og 1912 var han med i liberale politiske grupper, men slutta seg dette året til SPD. I 1917 gjekk han vidare til det meir venstreorienterte USPD, som bestod av krigsmotstandarar frå SPD.
Etter kløyvinga av USPD, var Breitscheid med i den gruppa som i 1922 gjekk tilbake til SPD. Han var riksdagsmann, SPD-gruppa sin talsmann i utanrikssaker, og medlem i den tyske delegasjonen til Folkeforbundet.
Etter at Adolf Hitler og nazistane kom til makta i 1933, måtte Breitscheid rømme til Frankrike. I 1941 vart han der arrestert av Gestapo og internert i den illgjetne konsentrasjonsleiren Buchenwald.
Presise detaljar om Breitscheid sine siste år er vanskeleg å få tak i, då mesteparten av informasjonen kjem frå nazi-kjelder. Ifølgje desse døydde Breitscheid og KPD-leiaren Ernst Thälmann i eit bombeåtak. Når det gjeld Thälmann er dette ikkje rett, så det kan vere like feil i Breitscheids tilfelle. Han kan liksom Thälmann ha vorte drepen på ordre frå høgste hald. Iallfall døydde han i ein nazistisk konsentrasjonsleir, så det er klart kor ansvaret for dødsfallet ligg.
I dag er ein plass i sentrum av Berlin oppattkalla etter Breitscheid, og i Kaiserslautern, Potsdam, Cottbus, Leverkusen og Dresden er det gater som ber namnet hans.
Yuki Tazawa
Yuki Tazawa er ein tidlegare japansk fotballspelar.
Fyrstedømet Smolensk
Fyrstedømet Smolensk (seinare Storfyrstedømet Smolensk) var ein del av Kievriket mellom 1000- og 1400-talet. Det gjekk i arv frå storfyrsten Jaroslav I av Kiev fram til 1125, då Vladimir Monomakh døydde og barnebarn et hans Rostislav Mstislavitsj vart sett inn, medan faren Mstislav I Vladimirovitsj vart overkonge i Russland. Fyrstedømet fekk sitt eige bispedømet, bispedømet Smolensk i 1136.
Det vart etterkomarane av Rostislav som styrte fyrstedømet fram til 1400-talet. Smolensk hadde sterkare band til Vesten enn dei andre russiske fyrstedøma. Fyrstedømet bestod av mang viktige byar, mellom Brjansk, Vjazama og Mozjaisk. Fyrstedømet kom gradvis under Litauen på 1300-talet og vart fullstendig innlmma på 1400-talet. Etter unionen mellom Litauen og Polen kom det inn under Det polsk-litauiske samveldet og vart Smolensk voivodskap. På 1600-talet utløyste russarane «Smolenskkrigen» for å ta tilbake området, og sjølv om dei tapte krigen, fekk dei kontroll over Smolensk i 1654.
Cugnasco-Gerra
Cugnasco-Gerra er ein kommune i kanton Ticino i Sveits. Han vart skipa 1. januar 2009 då Cugnasco og Gerra i Verzasca vart slått saman. Kommunen har innbyggjarar  og eit areal på.
Ragnar Ericzon
Ragnar Sven Ericzon var ein svensk spjutkastar frå Hedemora.
Vers
Vers i lyrikken er ei linje i eit dikt. Dette er grunneininga i ei strofe. Desse versa grupperar seg ofte i nokså like mønster gjennom diktet. Versa kan anten vere frie vers eller vers som er bunden av ein eller annan slags metrikk.
Nebb
Nebb er eit avlangt, avspissa bein som stikk ut ved munnopninga til alle fuglar og nokre andre dyr, som nebbdyr.
Nebbet er den einaste reiskapen fuglar har til å få i seg mat og vatn. Sidan dei ikkje har tenner må dei ofte svelgja maten heil. Nebbet kan likevel utføra mange viktige oppgåver om det ikkje kan tyggja.
Dei fleste rovfuglane har utvikla skarpe nebb som kan skjere gjennom kjøt, medan kolibrien har eit spisst langt nebb som han stikk inn i visse blomar for å drikka nektaren deira. Hakkespettar bruker nebbet til å hakka seg gjennom bark og tre, medan papegøyefuglar har vridde nebb som dei kan bruka til å riva i frukter. Flamingoar har lange nebb som dei grip fisk med, medan ender har flate nebb som gjer at dei kan halda igjen fisk og plantar medan dei siler ut vatnet.
Nebb i norske uttrykk
Nebb kan liknast med våpen, som i uttrykket om å «forsvara seg med nebb og klør». Nebb brukt på ein annan måte, til å uttrykka seg, gjerne på uforskamma vis, finn me i uttrykket «nebbete».
Anthony Annan
Anthony Annan er ein ghanesisk fotballspelar som hausten 2011 spela for Vitesse i nederlandsk Eredivisie på lån frå Schalke 04 i tysk Bundesliga, og for det ghanesiske landslaget. Annan vart seriemeister i Noreg med Stabæk i 2008, der han var på lån frå Start. Han spelte ikkje heile sesongen for Stabæk, då han vart kjøpt av Rosenborg for 10 millionar kroner 31. august 2008. I januar 2011 vart han kjøpt av tyske Schalke for om lag 2,5 millionar euro. Han vart seriemeister med Rosenborg i 2009. Han debuterte for Ghana sitt A-landslag 27. mars 2007 i ein kamp mot Brasil.
1236 Thaïs
1236 Thaïs er ein hovudbelteasteroide. Han blei oppdaga den 6. november 1931 av Grigoriy N. Neujmin ifrå Krim-observatoriumet i Simeiz på Krimhalvøya.
Erkeengel
Erkeengel tyder den øvste engelen eller overengelen.
Uttrykket forekjem aldri i fleirtal i Bibelen. I nynorske bibelomsetjingar frå 1921 til 1985 er ordet «yverengelen», seinare «overengelen», bruka. I bibelomsetjinga frå 2005 står det i Judas 9 om «erkeengelen Mikael».
Det finst likevel kristen tradisjon for at vi har fire erkeenglar: Mikael, Gabriel, Rafael og Uriel. I ortodoks kristendom snakkast det nokre gonger om at det er sju, og dei omfattar i tillegg til desse Selafiel, Jegudiel og Barakiel. I islam snakkar ein om fire erkeenglar, i jødedommen om sju.
Andre kristne retningar (som f.eks. Jehovas vitne) meiner at det berre er éin erkeengel, Mikael. Til stød for dette synet nemner dei Matteus 28:18 der Jesus seier: ««Eg har fått all makt i himmelen og på jorda», og trekker den slutninga at erkeengelen Mikael er identisk med Jesus Kristus.
Fiemme-alpane
Fiemme-alpane (tysk Fleimstaler Alpen) er ei fjellkjede i Dei italienske Alpane og ein del av Dei sørlege kalksteinsalpane.
Fiemme-alpane grensar til Dolomittane i aust, Vizentine-alpane i sør, Brenta-massivet og Nonsberg-alpane i vest og Sarntaleralpane i nord.
Ettingshauseneffekt
Ettingshauseneffekt er eit termoelektrisk (eller termomagnetisk) fenomen som påverkar den elektriske straumen i ein leiar når han ligg i eit magnetfelt. Fenomenet vart oppdaga av den tyske fysikaren og matematikaren Albert von Ettingshausen i 1887.
Fenomenet er analogt til halleffekten og fører til at ein tynn metallstrimmel som det går straum gjennom når han ligg i eit magnetfelt, får forskjellig temperatur over strimmelen.
Carl Gustaf Mannerheim
Carl Gustaf Emil Mannerheim var ein finsk (finlandssvensk) adeleg offiser, politikar og oppdagar som var president i Finland frå 1944 til 1946. Han vert oftast omtala som Gustaf Mannerheim eller berre Mannerheim.
Liv
Mannerheim vart fødd i Louhisaari (svensk Villnäs) i Finland, og døydde i Lausanne i Sveits. Han var i russisk teneste til oktoberrevolusjonen i 1917.
Mannerheim var øvstkommanderande for dei finske regjeringstru (kvite) styrkane under den finske borgarkrigen i 1918, riksforstandar frå 1918 til 1919, feltmarskalk 1933, og finsk øvstkommanderande frå utbrotet av vinterkrigen i 1939. Han vart utnemend til marskalk av Finland i 1942.
Den 4. august 1944 vart Mannerheim den sjette presidenten i Finland. Mange trudde at berre han kunne «leia landet til fred» mot slutten av den andre verdskrigen. Same året mottok han storkrossen av Finlands løves orden. Den 8. mars 1946 gjekk Mannerheim av som finsk president.
Mannerheim gav namn til den finske forsvarslinja (Mannerheimlinja) under den finske vinterkrigen og den finske framhaldskrigen.
Mannerheim vart vald til Århundrets finlendar i ei stor fjernsynsrøysting i Finland i 2004.
Serafar
Serafar er ein kategori englar som er omtalt i det sjette kapitlet av Jesajas bok i Bibelen. Det hebraiske ordet serafim (hebraisk: ) er eit substantiv i fleirtal som er avleidd av verbet saraf som tyder «å brenne».
Serafane er i Jesaja 6:2,6 skildra som åndeskapningar med seks venger som har sin plass omkring Guds kongsstol i himmelen. Serafer tyder bokstaveleg 'dei brennande', så dei utstrålar sannsynlegvis eit brennande lys.
I og med at dei utfører si teneste ved Guds kongsstol, er dei i mellomalderens englekult gjevne ein høg plass i den himmelske rangordninga.
Bibelen seier ikkje noko om talet på serafane. I eit syn som er nedskrive i Jesaja står det at serafane ropte «Heilag, heilag, heilag er Herren Sebaot. All jorda er full av hans herlegdom.»
Srđan Baljak
Srđan Baljak er ein tidlegare serbisk fotballspelar.
Han spela for klubben Consadole Sapporo.
ANTI-
ANTI- er eit plateselskap som vart stifta i 1999. ANTI- er eit systerselskap av Epitaph Records.
Kjelder
.
Elva Vienne
Vienne er ei av dei viktigaste elvane sørvest i Frankrike, og ei stor sideelv til Loire. Ho inneheld fleire demningar for produksjon av vasskraft, og er den største elva i regionen Limousin og den austlege delen av Poitou-Charentes.
To franske departement er kalla opp etter Vienne: Haute-Vienne (87) i Limousin og Vienne (86) i Poitou-Charentes.
Elveleie
Vienne har sitt utspring i departementet Corrèze, ved foten av Mont Audouze på Plateau de Millevaches nær Peyrelevade. Ho renn stort sett vestover til byen Limoges, der ho ein gong spela ei viktig rolle i den vidkjende porselenindustrien i byen. Eit lite stykke etter Limoges snur ho nordover. På veg til munningen i Loire mottar Vienne elvane Creuse og Clain. Etter om lag 390 km munnar Vienne ut i Loire ved Candes-Saint-Martin i departementet Indre-et-Loire.
La Passione
La Passione er ein britisk dramafilm frå 1996, skriven og produsert av Chris Rea, og regissert av John B. Hobbs, med Sean Gallagher, Paul Shane og Shirley Bassey i rollene. Filmen hadde premiere 14. november 1996 under BFI London Film Festival. Rea sjølv har ei lita rolle i filmen og skreiv musikken til filmen.
Filmen
Filmen vart vist i fem britiske byar frå 16. mai 1997. Filmen er ei soge om ein ti år gammal gut frå nord, sonen til ein italiensk immigrantfamilie som lagar iskrem, og som gjennom heile livet er besett av billøp og særleg racerkøyraren Wolfgang Von Trips, som omkom i sin Ferrari 156 under Monza Grand Prix i 1961.
Tetsuya Abe
Tetsuya Abe er ein tidlegare japansk fotballspelar.
La Passione
Filmen
Filmen er delvis inspirert av barndomen til Rea. Rea sa at «alle har ein Von Trips i livet sitt ... for somme skjedde det gjennom fotball eller filmar - ein dag då dei uskuldige tankane til ein liten gut brått får all slags nye inntrykk».
Filmmusikk
I filmmusikken syng Shirley Bassey vokal på to songar. Filmmusikken er blitt spelt inn på ny i nyar år, og kan kanskje kome ut på ny.
Tetsuya Abe
Han spela for klubben Consadole Sapporo.
Tømrar
Ein tømrar er ein person med utdanning og løyve til å tømre (å byggje hus i tre).
Mistydingar av ordet
Nemninga «tømrar» må ikkje samanblandast med ordet «tømmerhoggar». Mange nyttar ordet snikkar som ei samnemning som òg omfattar tømrarar.
Namn
Ordet for tømrar har gjeve opphav til familienamn som engelsk Carpenter, fransk Charpentier og tysk Zimmerer og Zimmermann.
Pål Torsson Harildstad
Pål Torsson Harildstad var ein norsk lærar, sersjant, gardbrukar og eidsvollsmann.
Harildstad var fødd i Heidal i Oppland. I ungdomen var han omgangsskulelærar i fire år. Sidan vart han underoffiser og deltok i 1788 i felttoget mot Sverige. Frå 1794 var han gardbrukar på garden Åmot i Kvam i Oppland. Her vart han ein føregangsmann i hagebruk.
1807-15 var Harildstad kommandersersjant i kvamske regiment, deltok i slaget ved Toverud i 1808. Utnemnd til dannebrogsmann for innsatsen. I 1814 var Harildstad utsending frå oplandske regiment til riksforsamlinga på Eidsvoll. Han slutta seg der til sjølvstendepartiet.
Harildstad døydde på garden sin i Kvam i 1843.
Bevervegen i Bergen
Bevervegen er ein veg i Fana i Bergen som går i slynge mellom Harevegen og Bjørnevegen på nordsida av Apeltunvatnet. Vegen er om lag 180 meter lang og går gjennom eit villaområde.
Namnet vart vedteke i 1957. Fleire andre vegar i området har òg dyrenamn.
Michel Vorm
Michel Vorm er ein nederlandsk fotballspelar. Han har spela som keeper for Swansea og har òg landskampar for Nederland. Han debuterte for A-landslaget 19. november 2008 i ein 3-1-siger over Sverige.
Christopher Hill
John Edward Christopher Hill, var ein britisk historikar og forfattar av mange lærebøker.
Liv og gjerning
Etter utbrotet av 2. verdskrigen melde Hill seg til teneste i den britiske hæren, tenestegjorde i nærområda til Oxford og London. Kring denne tid byrja han å publisere artiklar og større arbeid om engelsk 1600-talshistorie.
I 1946 danna Hill og andre marxistiske historikarar Communist Party Histiorians Group. Tidleg vart han misnøgd med mangelen på demokrati i kommunistpartiet, og etter den sovjetiske invasjonen av Ungarn i 1956 melde han seg ut.
Frå midt på 1950-talet fekk Hill stor merksemd for sine verk om 1600-talets England. Meir enn eigne studiar i arkiv, baserte han arbeida sine på studiar føretekne av andre forskarar. Dette hindra ikkje at han hausta mykje lovord. Mellom bøkene som nådde eit større publikom var Puritanism and Revolution (1958), Intellectual Origins of the English Revolution (1965, revidert 1996) og The Century of Revolution (1961), og fleire andre.
Hill var rektor på Balliol i tida 1965-78, då han trekte seg tilbake.
Analysane til Hill og andre sosialhistorikarar vart imøtegått då den såkalla revisjonismen slo inn på 1980- og 90-talet. Marxistisk historieforståing vart avvist, i staden kom detaljerte studiar kring konstitusjonelle, politiske, kulturelle og intellektuelle tilhøve i England i tidsperioden 1600-50.
Richardsontalet
Richardsontalet (Ri) er eit dimensjonslaust tal kalla opp etter Lewis Fry Richardson. Talte uttrykker forholdet mellom potensiell og kinetisk energi.
der g er tyngdeaksellerasjon, h ein representativ vertikal lengdeskala, og u ein representativ fart.
I straumar der tettleiksskilnadane er små (Boussinesq approksimasjon), er det vanleg å bruke den reduserte tyngda g’  og ein får då det densimetriske richardsontalet
som ofte vert brukt i atmosfæren eller i havstraumar.
Viss richardsontalet er mykje mindre enn 1, er ikkje oppdrifta viktig for straumen. Viss det er mykje større enn 1 er oppdrifta dominerande (på den måten at der er nok kinetisk energi til å homogenisere væskene). Når richardsontalet har storleiksorden lik 1 er straumen sannsynlegvis driven av oppdrift, og energien i straumen kjem frå den potensielle energien som opphavleg er i systemet.
Luftfart
Innan luftfart er richardsontalet eit grovt mål på luftturbulens. Verdiane er vanlegvis mellom 10 og 0,1 og verdiane under 1 indikerer kraftig turbulens.
Oseanografi
I oseanografi får richardsontalet ei meir generell form som tar med effekten av lagdeling. Det er eit viktig mål for mekaniske effektar og tettleikseffektar i ei vassøyle.
der N er Brunt-Väisälä frekvensen.
Richardsontalet definert over er alltid positivt. Ein imaginær verdi av N indikerer ustabile tettleiksgradientar med aktiv konvektiv omvelting. I slike tilfelle gjev ikkje N kvantitativ meining, og storleiken av negative Ri har vanlegvis ikkje interesse. Når Ri er lite (vanlegvis mindre enn 1/4) er fartsskjeret stort nok til at ei væske kan slutte og vere stabil og lagdelt, og ein kan få noko blanding. Når Ri er stort vert turbulens vanlegvis motverka av lagdelinga.
Sílvio José Canuto
Sílvio José Canuto er ein tidlegare brasiliansk fotballspelar.
Han spela for klubbane Vegalta Sendai, Albirex Niigata og Yokohama FC.
Vizentine-alpane
Vizentine-alpane (tysk Vizentiner Alpen) er ei fjellkjede i Dei italienske Alpane og ein del av Dei sørlege kalksteinsalpane. Ho er den sørlegaste fjellkjeda i Dei austlege Alpane.
Gardasjøen ligg vest for fjellkjeda, medan Fiemme-alpane ligg i nord. I nordaust ligg Dolomittane
Fjelltoppar
Dei høgaste toppane i Vizentine-alpane er:
Abrasio
Abrasio er eit medisinsk uttrykk som tyder utskraping.
Ordet abrasio vert ofte brukt om utskraping av adenoidane (ofte kalla polyppar), som ligg bak i svelget. Ei slik utskraping kan verta gjort t.d. fordi pasienten har problem med å pusta eller har øyrebetennelse. Dette er eit svært vanleg inngrep som ofte vert gjort på born mellom 1 og 6 år. Vanlegvis er pasienten under narkose. Somme gonger vert inngrepet gjort samstundes med fjerning av mandlane, og av dei same grunnane.
Abrasio uteri eller abrasio eksplorativa er ei utskraping av livmorhula. Dette gynekologiske inngrepet tek mellom fem og ti minutt og vert utført under narkose.
Yosuke Nishi
Yosuke Nishi er ein tidlegare japansk fotballspelar.
Han spela for klubbane Vegalta Sendai, Grulla Morioka og Sony Sendai.
Tonga
Tonga er eit kongedøme i Polynesia i det sørlege Stillehavet. Det ligg sør for Samoa og aust for Fiji. Øystaten omfattar 169 øyar, 36 av dei folkesette.
Klima
Øyane har eit tropisk, maritimt klima med ein årleg middeltemperatur som varierer frå 23 °C i sør til 27 °C i nord. Det kjem mest nedbør i nord (2700 mm), medan dei sørlege øyane får omkring 1500 mm i løpet av eit år. Mest regn kjem det i perioden januar til mars då den intertropiske konvergenssonen flyttar seg sørover. Minst nedbør kjem det frå mai til september då søraustpassaten dominerer.
Bøttemodellen
Bøttemodellen er den enklaste modellen for å estimere kor mykje vatn som finst i eit jordsmonn. Modellen baserer seg på at ein har ei fast mengd vatn i jordsmonnet som kan utnyttast til evapotranspirasjon.
Bøttemodellen er som følgjer:
der w_w er massen av vatnet i jordsmonnet per areal ( seier berre at dette endrar seg over tid), h_w er høgda av vatnet i jordsmonnet ein ser på (eller høgda i bøtta om ein vil) og \rho_w er tettleiken til vatnet. Modellen seier at vassnivået i jordsmonnet aukar med tilført nedbør P_r og snøsmelting M_s, og minkar med evapotranspirasjon E og avrenning \Delta f.
Ein typisk verdi for h_w er 15 cm, og jordsmonnet kan ikkje innehalde meir vatn enn dette. Sidan parametrane til høgre i modellen til saman må vere konstant kan ein t.d. rekne ut avrenninga når nedbørsmengdene og snøsmeltinga er større enn evapotranspirasjonen.
3. serierunde i Oddsenligaen avdeling 1 2013
3. serierunde i Oddsenligaen avdeling 1 2013 vart gjennomført med fem kampar laurdag 27. april og dei to siste måndag 29. april. Både, og  stod med tre sigrar på rad etter denne runden.
Frisindede Venstre
Det Frisindede Venstre, Frisinnede Venstre, Frisinna Venstre, Frilynde Vinstre, seinare Frisindede Folkeparti var eit norsk politisk parti. Partiet vart stifta 1. mars 1909 under leiing av tidlegare statsminister Christian Michelsen. Partimedlemmene var stort sett utbrytarar frå den mest konservative delen av Venstre. Det Frisindede Venstre var dei innan Venstre som ynskte eit nært samarbeid med Høgre. Partiet var med i fleire regjeringar saman med Høgre. Abraham Berge og Wollert Konow (SB) var båe statsministrar som kom frå Frisindede Venstre. Frisindede Venstre endra namn til Frisindede Folkeparti i 1932. Partiet var nedlagd i 1936. Dei fleste i tidlegare Det Frisindede Venstre hadde då gått inn i Høgre.
Valoppslutting og stortingsrepresentasjon
Ved valet i 1909 fekk partiet inn 26 representantar på Stortinget. Allereie i 1912 gjekk talet ned til 4, i 1915 til 1. I 1921 fekk dei 15 representantar, men gjekk ned att til 1 i 1933 og 0 i 1936.
'Disco' La Passione
«Disco La Passione» er ein song frå 1996 av Chris Rea. Songen vart skriven for filmen La Passione, ein delvis sjølvbiografisk film av Rea. Shirley Bassey debuterte som filmskodespelar i filmen, men filmen selde dårleg. Det vart gjeve ut ein singel, produsert av Rea og sungen av Bassey. Songen vart òg gjeven ut på filmmusikkalbum La Passione. Singelen selde godt i Europa og nådde topp 40 i Nederland og Belgia, men berre 41. plassen i Storbritannia.
Innhald
Europaan 2-spors CD-singel
UK 3-spors maxi-singel og 12" vinylsingel
Harevegen i Bergen
Harevegen er ein veg i Fana i Bergen. Han går frå Sætervegen og sørover til Skjoldskiftet, der Nestunvegen, Fanavegen og Osvegen møter kvarandre. Det er ikkje gjennomkjørsel frå Harevegen til Skjoldskifte, berre gang- og sykkelsti. Vegen er om lag 500 meter lang. Den komande Bybanen i Bergen er venta å ha trasé langs Harevegen.
Namnet vart vedteke i 1958 og har dyrenamnet som fleire andre vegar i området.
Tatsuya Ishikawa
Tatsuya Ishikawa er ein tidlegare japansk fotballspelar.
Han spela for klubbane Kashima Antlers, Tokyo Verdy og Montedio Yamagata.
Klokkarvik-Lerøy-Bjelkarøy-Hjellestad
Klokkarvik-Lerøy-Bjelkarøy-Hjellestad er eit ferjesamband mellom kommunane Øygarden og Bergen med stopp på dei to øyane Bjelkarøy og Lerøy.
Sambandet vart starta opp i 1957 som Klokkarvik-Hjellestad av føretaket M/S Sundbussen. Før den tid, frå 1950 til 1957, hadde passasjerbåten MS «Sundbussen» gått i rute frå Hjellestad til Klokkarvik.
Strekninga vert i dag driven av Gulen skyss med ferja MF «Sundferja». Overfarten frå Klokkarvik til Hjellestad via Lerøy og Bjelkarøy tar om lag 35 minuttar. Ferjesambandet bind saman fylkesveg 555 med fylkesveg 556.
Norled skal overta ruta i 2020 med dei elektrisk ferje.
Kjerubar
Kjerubar er ein kategori englar som er omtalt i Bibelen. Det hebraiske ordet keruvim (hebraisk ) er eit substantiv i fleirtal med usikker tyding. Det tilsvarande akkadiske ordet tyder 'å velsigne, lovprise/.
Kjerubane er nemnde 92 gonger i Bibelen, første gongen i 1. Mosebok 3:24, der vi får høyre at Gud har sett kjerubar med logande sverd til å vakte inngangen til hagen i Eden, etter at Adam og Eva er blitt forviste.
Figurar som førestilte kjerubar høyrte med til utstyret som israelittane brukte i si tilbeding. På lokket av paktkista var det to kjerubar av hamra gull. På dei inste teltdukane i tabernaklet og på forhenget til det høgheilage var det brodert bilete av kjerubar.
202
202 (romartal CCII) var eit normalår som byrja på ein fredag i den julianske kalenderen.
Neeltje Jans
Neeltje-Jans er ei kunstig øy i provinsen Zeeland i Nederland, halvvegs mellom Noord-Beveland og Schouwen-Duiveland i Oosterschelde. Ho vart bygd for å støtte demninga Oosterscheldedam. Øya vart kalla opp etter ein nærliggjande sandbanke.
Gordola
Gordola er ein kommune i distriktet Locarno i kantonen Ticino i Sveits. Kommunen har innbyggjarar  og eit areal på. Kommunesenteret ligg 222 meter over havet.
Gambarogno
Gambarogno er ein kommune i distriktet Locarno i kantonen Ticino i Sveits. Kommunen har innbyggjarar  og eit areal på. Kommunesenteret ligg 196 meter over havet. Han vart skipa 25. april 2010 då kommunane Caviano, Contone, Gerra Gambarogno, Indemini, Magadino, Piazzogna, San Nazzaro, Sant'Abbondio og Vira Gambarogno vart slått saman.
Brownsk rørsle
Ei brownsk rørsle, kalla opp etter botanikaren Robert Brown, er ei nemning på små, tilfeldige partikkelrørsler ein kan sjå i eit mikroskop eller ei lupe. Alle atom som har temperatur over det absolutte nullpunkt er i slik rørsle. Brownske rørsler vil få partiklar i ei væske til å røre på seg.
Uttrykket vert òg nytta om matematiske modellar som skildrar slike rørsler, ofte kalla partikkelteori. Den matematiske modellen for brownske rørsler har fleire nytteverdiar i den verkelege verda, mellom anna i aksjemarknaden.
Brownske rørlser er av dei enklaste tidskontinuerlege stokastiske prosessane og er ei grense for både enklare og meir kompliserte stokastiske prosessar.
1238 Predappia
1238 Predappia er ein hovudbelteasteroide og går i bane innanfor asteroidefamilien Adeona. Han blei oppdaga den 4. februar 1932 av Luigi Volta ifrå Osservatorio Astronomico di Torino i Pino Torinese.
Arsen Kotsojev
Arsen Kotsojev er ein av grunnleggjarane av den ossetiske prosaen, som hadde stor innverknad på forminga av det moderne ossetiske språket og den funksjonelle stilen av det. Han deltok i alle dei fyrste tidsskrifta på ossetisk og var ein av dei viktigaste ossetiske utgjevarane.
Det finst Kotsojev-gater i Vladikavkaz og Beslan. Nokre av verka til Kotsojev er pensum på skulen i ossetisk litteratur.
Sætervegen i Bergen
Sætervegen er ein veg i Fana i Bergen. Han går mellom Fanavegen og søraustover til krysset ved Apeltunvegen og Smøråsvegen. Vegen er om lag 1 km lang og går hovudsakleg gjennom eit villaområde.
Arsen Kotsojev
Livssoge
Kotsojev var fødd i ein fattig familie på landet (i byen Gizel, nær Vladikavkaz). I niårsalderen byrja han på den lokale skulen. Der fann han ei stor boksamling som skulle tilføra utdanninga hans mykje. Etter skulen studerte Kotsojev på Ardon ortodokse seminar. Ein plutseleg sjukdom fekk den unge mannen til å forlate seminaret. Han vende attende til landsbyen og byrja å skrive korte noveller for aviser i Nord-Kaukasus. Han jobba òg som lærar ved den lokale skulen.
Sætervegen i Bergen
Namnet vart vedteke i 1947.
Arsen Kotsojev
Livssoge
I 1902 tok Kotsojev del i ein oppreist i Gizel; det førte til at han blei bortvist frå regionen. Han valde å reise mot sør, til Sør-Ossetia, der han heldt fram som lærar og med å skrive korte noveller og forteljingar.
I 1910 byrja han å publisere eit magasin kalla Æфсир (Æfsir, 'Kveiteaks'). Magasinet kom berre ut i 14 nummer, men det hadde enorm innverknad på den ossetiske litteraturen og journalistikken. Mange meisterverk i ossetisk literatur var fyrst publisert i Æfsir.
I 1912 kom Kotsojev til Sankt Petersburg, der han arbeidde mange stader, inkludert i den populære Lenin-avisa Pravda. Kotsojev kunne russisk til ein viss grad, slik at han kunne lese ei russisk avis.
Etter Oktoberrevolusjonen vart Kotsojev vidkjend. Han jobba i ulike aviser og magasin, innan utdanning, etc. Han døydde i Vladikavkaz og vart gravlagd i hagen til Litteraturmuseet.
Arbeid
Dei fleste historiene til Kotsojev er tragiske. Arsen Kotsojev skreiv ein del om situasjonen til ein person frå tradisjonell kultur i den nye, Europa-orienterte verda, om lagnaden til ein person frå landet i ein større by.
Kotsojev omsette òg ein del, for eksempel omsette han fleire historier av Pusjkin til ossetisk.
203
203 (romartal CCIII) var eit normalår som byrja på ein laurdag i den julianske kalenderen.
Masashi Otani
Masashi Otani er ein tidlegare japansk fotballspelar.
Han spela for klubbane Kashima Antlers, Albirex Niigata, Japan Soccer College og Arte Takasaki.
Ragnvald Blix
Ragnvald Blix var ein norsk avis- og karikaturteiknar. Han er særleg kjend for sine antinazistiske teikningar frå 2. verdskrigen.
Liv
Ragnvald Blix vart fødd i Oslo, med foreldra Emma og Elias Blix. Han vart redaktør av skjemtebladet Tyrihans i 1901, medarbeidar i Simplicissimus i München mellom 1907 og 1918 og redigerte og teikna til det nordiske satiremagasinet Exlex i då det kom ut mellom 1919 til 1921. Han slo igjennom internasjonalt i Paris i 1905 med ein serie parodiar av kjende kunstverk i Louvre Le Voile tombe, samla utgjevne i 1908.
Under 2. verdskrigen leverte Ragnvald Blix anti-nazistiske teiknngar under signaturen Stig Höök i den svenske avisa Göteborgs Handels- och Sjöfartstidning, der den liberale Torgny Segerstedt var redaktør. Mange av desse teikningane vart utgjevne i bøkene Stig Höök 1942–44 (1944) og De fem årene (1945) og vart kjende og kjære i Noreg etter krigen. Ragnvald Blix teikna seinare til fleire nordiske aviser, mellom anna det norske Dagbladet, der han med bitande ironi kommenterte samtidas politiske hendingar i ein rask og presis strek og med eit nært samspell mellom tekst og teikning.
Ragnvald Blix er kanskje mest kjend for teikninga «Til audiens hos Hitler» der Vidkun Quisling vitjar føraren i Berlin. Quisling strekkjer ut armen til nazihilsen og seier: «Jeg er Quisling». Dørvakten spør: «Og navnet?». Teikninga stod på trykk 29. januar 1944 og bidrog til at namnet Quisling vart ei internasjonal nemning for ein landsforrædar.
Blix var gift med danske Ida Louise Christine Witzke (1901-1990). Ragnvald Blix døydde i København i 1958. Då Ida Blix døydde i 1990 oppretta ho eit minnefond og ein kunstpris, Blixprisen, gjennom testamentet sitt.
Sivert Pålsson Bratberg
Sivert Pålsson Bratberg var ein norsk lærar, gardbrukar og eidsvollsmann frå Solberg sokn i Beitstad i Nord-Trøndelag.
Det er noko uklårt kva for eit parti han stemde med, Eidsvoll 1814 oppgjer at det er ukjend og Store norske leksikon skriv at han moglegvis tilhøyrde Sjølvstendepartiet.
Han døydde på garden sin sommaren 1816, etter å ha vorte sparka av ein hest.
I 1914 blei det reist eit minnesmerke over Bratberg og eidsvollmannen Daniel Larsson Skjevik på Solberg gamle kyrkjegard på Beitstad i Steinkjer.
Dådyrvegen
Dådyrvegen er ein blindveg i Fana i Bergen som går frå Hjortevegen til Apeltunvegen. Vegen er stengd om lag halvvegs for gjennomkjørsel mellom Hjortevegen og Apeltunvegen. Vegen er opp under 300 meter lang.
Namnet vart vedteke i 1960, og som mange andre vegar i området har han fått dyrenamn.
Nasjonal Samling
Nasjonal Samling (NS) var eit norsk politisk parti stifta 13. mai 1933 av leiaren Vidkun Quisling. Ved stortingsvala i 1933 og 1936 fekk NS om lag 2 % av stemmene.
Ideologien vart etter 1934 orientert mot nazisme og fascisme. Den militære organisasjonen vart kalla hirden. Quisling etablerte ei kuppregjering då tyskarane invaderte 9. april 1940, men ho varte berre i tre dagar før Administrasjonsrådet tok over 15. april. Seinare under den tyske okkupasjonen vart Quisling frå 1. februar 1942 ministerpresident i ei nesten rein NS-regjering som styrte på tyskarane sin nåde. Likevel hadde partiet 44 000 medlemmer i 1943.
Partiet slutta å eksistere ved freden 8. mai 1945. Etterpå blei mange tidlegare medlemmer straffa i det norske landssvikoppgjeret, mellom anna fordi medlemskap i partiet var blitt gjort straffbart av den norske eksilregjeringa. Partileiaren Quisling og andre framståande partimedlemmer blei avretta. Andre medlemmer måtte sona fengselsstraffer. Ofte opplevde også dei og familiane deira å bli frosne ut eller uformelt straffa på andre vis av nærmiljøet.
Den orientalske regionen
Den orientalske eller Den indomalayiske regionen er ein av åtte økosoner i verda. Han omfattar Sør- og Søraust-Asia. Han har ein flatevidd på 7,5 millionar km².
Vinje kyrkje
Vinje kyrkje er namnet på fleire kyrkjer:
Den orientalske regionen
Mykje av dette området har vore skogdekt, med Dipterocarpaceae som den viktigaste plantetypen.
Shinichi Shuto
Shinichi Shuto er ein tidlegare japansk fotballspelar.
Han spela for klubbane Kashima Antlers, Japan Soccer College, Mito HollyHock og Sagan Tosu.
Perfektum
Perfektum (latin perfectum tempus 'fullenda tid') er ei bøyingsform av verba, som i norsk språk er sett saman av hjelpeverbet ha eller vere og ei perfektum partisippform av verbet. Til dømes «han har stole ein bil», «han hadde stole ein bil», «han har gått sin veg».
Fortid eller preteritum plasserer ei handling til eit tidspunkt før taletidspunktet, medan perfektum plasserer handlinga til eit tidspunkt før eit referansepunkt.
Perfektum i andre språk
Perfektum og perfektiv vert òg brukt om verbalformer som ikkje er eigentleg fortidige, men viser ein notidig tilstand som er resultatet av ei fortidig handling (òg kalla «resultativ perfektum»). Til dømes gresk gégraptai (γέγραπται) 'det er skrive, det står skrive'.
På latin og i dei romanske språka er perfektum ei fullenda og overskoda handling, i motsetnad til imperfektum.
204
204 (romartal CCIV) var eit skotår som byrja på ein sundag i den julianske kalenderen. I samtida i Romarriket var det kjent som året då Cilo og Flavius var konsular (eller sjeldnare, år 957 ab urbe condita).
Gresso
Gresso er ein kommune i distriktet Locarno i kantonen Ticino i Sveits. Kommunen har innbyggjarar  og eit areal på. Kommunesenteret ligg 996 meter over havet. Kommunen vart skipa i 1882 då han vart fråskild Vergeletto.
1239 Queteleta
1239 Queteleta er ein hovudbelteasteroide. Han blei oppdaga den 4. februar 1932 av Eugène Joseph Delporte ifrå Observatoire Royal de Belgique i Uccle.
Ionosfæren
Ionosfæren er den øvste delen av jordatmosfæren og skil seg frå atmosfæren under ved at han vert ionisert av solstråling. Han spelar ei viktig rolle i atmosfærisk elektristet og dannar den indre grensa av magnetosfæren. Mellom anna spelar ionosfæren ei viktig rolle innan radiokommunikasjon fordi han reflekterer radiobølgjer til fjerne stader på jorda. Ionosfæren ligg innanfor termosfæren.
Inndeling
Tradisjonelt, og hovudsakleg av historiske årsaker, vert ionosfæren delt inn i tre område eller lag: D-, E- og F-laget. D-laget er den lågaste delen av ionosfæren og strekkjer seg frå 60 til 90 km. Elektrontettleiken er her forholdsvis låg og er typisk 109 elektron per m3, og aukar jamt med høgda. Berre radiobølgjer med låg frekvens (eller lang bølgjelengd) vert reflektert i dette laget, men bølgjer med høgare frekvens kan verte kraftig dempa når dei passerer D-laget. Dette laget forsvinn nesten heilt på nattestid.
E-laget ligg mellom 90 og 150 km og er den delen av ionosfæren som først vart oppdaga. Det vart tidlegare ofte kalla Heaviside-laget. Normalt er elektrontettleiken størst kring 120 km med kring 1011 elektron per m3, men det finst store variasjonar. E-laget har høgaste konduktans av områda i ionosfæren og gjev grunnlag for sterke elektriske straumar, såkalla elektrojetstraumar, særskild i polarlysovalen og noko svakare over ekvator.
F-laget, òg kalla Appletonsjiktet, er det øvste laget, over 150 km, og er gjerne vidare delt inn i F1- og F2-laget. F1-laget forsvinn derimot om natta. F-laget er den delen av ionosfæren som er viktigast for radiokommunikasjon. Dei fleste kortbølgjesambanda over lange avstandar baserer seg på refleksjon av radiobølgjene i dette laget. Den høgaste elektrontettleiken i ionosfæren finn ein kring 250-300 km høgd der tettleiken er kring 1012 per m3.
Geofysikk
Den lågaste delen av jordatmosfæren vert kalla troposfæren og strekkjer seg frå overflata til ei høgd på om lag 10 km. Delen av atmosfæren over troposfæren vert kalla stratosfæren og over der igjen ligg mesosfæren. Det er i stratosfæren at det innkomande solstrålinga dannar ozonlaget. I ei høgd på 80 km over jordoverflata byrjar termosfæren og her er atmosfæren så tynn at frie elektron kan eksistere i korte augneblink før dei vert fanga av det næraste positivet ionet. Talet på desse frie elektrona er høgt nok til at dei kan påverke radioforplanting. Denne delen av atomsfæren er ionisert, inneheld plasma og vert omtalt som ionosfæren. I ein plasma trekk dei negative frie elektrona til seg positive ion på grunn av den elektromagnetiske krafta, men dei er for energirike til å henge saman i eit elektrisk nøytralt molekyl.
Solstråling som ultrafiolett stråling (UV) og røntgenstråling, som har kortare bølgjelengd vert rekna for å vere ioniserande sidan foton ved desse frekvensane kan rive laus eit elektron frå eit nøytralt gassatom eller molekyl under ein kollisjon. Samtidig startar ein motverkande prosess kalla rekombinasjon der eit fritt elektron vert «fanga» av eit positiv ion viss dei kjem nær nok kvarande. Sidan gasstettleiken minkar med høgda er denne rekombinasjonsprosessen større i lågare høgder sidan gassmolekyla og iona ligg nærare kvarandre.
Ioniseringar er stort sett avhengig av sola og aktiviteten hennar. Mengda ionisering i ionosfæren varierer stort etter kor mykje stråling laget mottar frå sola. Derfor er det ein dagleg variasjon og ein årstidsvariasjon. Om vinteren, når jorda heller bort frå sola får laget mindre solstråling. Solaktiviteten er assosiert med solflekksyklusen og ein får meir solstråling når sola har fleire solflekkar. Strålinga som laget får varierer òg med den geografiske plasseringa, om ein t.d. er over polane eller lenger mot ekvator). Det finst òg mekanismar som forstyrrar ionosfæren og minkar inoiseringar. Dette kan vere forstyrringar som solutbrot og dei ladde partiklane som vert ført med solvinden til Jorda. Desse partikalne vekselverkar med det geomagnetiske feltet til jorda.
Norheimsund kyrkje
Norheimsund kyrkje er ei arbeidskyrkje i Norheimsund i Kvam herad i Vestland fylke. Arkitekt for bygget, som er i mur og tre og har kring 700 sitjeplassar, var Peder A. Ristesund. Kyrkja vart vigsla 4. juni 1989 av biskop Per Lønning etter at grunnsteinen var nedlagt 26. august 1986 av biskop Thor With. Arbeidet med å byggje kyrkja pågjekk med sterk dugnadsinnsats frå bygdefolket frå 1985 til 1992. Det var stiftinga Nytt kyrkjebygg i Norheimsund som stod for reisinga av bygget. Då kyrkja stod ferdig vart ho overført til Kvam herad, som no står for drifta.
Norheimsund kyrkje høyrer til Vikøy sokn i Hardanger og Voss prosti. Attåt Norheimsund-kyrkja høyrer Vikøy kyrkje frå 1838 til soknet. Det hadde ikkje vore kyrkje i Norheimsund før den noverande kyrkja vart bygd, og folk i området sokna då til Vikøy kyrkje. Det er ikkje gravplass ved kyrkja i Norheimsund og jordsetjingar skjer på gravplassen ved Vikøy kyrkje.
Altertavla i betong og stein av Audun Storaas viser den oppstadne Kristus omgjeven av englar og bibelske motiv.
Orgel (1993) bygd av Ryde & Berg.
Korn
Korn er grassortar med frø som kan etast, vanlegvis etter å ha blitt malne til mjøl eller gryn. Menneske har dyrka korn sidan steinalderen, og ein finn ulike foredla typar over heile verda.
Korn inneheld mykje fiber, protein, B-vitaminar og noko mindre E-vitamin, mineraler og umetta feittsyrer.
Ulike kornslag
Fleire kornsortar voks fram i den fruktbare halvmånen i Midtausten. Her har ein gjort arkeologiske funn av eldgamle urkorn, som rug, emmer, einkorn og spelt, og nyare typar, som rug, bygg, havre og kveite.
I Afrika og Asia har ein dyrka sorghum, hirse og ris, ofte med avanserte vatningssystem for å dyrka fram det sistnemnde slaget. Ris er eit fruktbart kornslag, men treng helst eit varmt og fuktig klima. Hirsen spreidde seg lenger, både til tørrare stader i Afrika og kaldare stader i Europa. Teff også eit kornslag som er tilpassa afrikansk klima.
Mais stammar frå Mexico, der han blei foredla ved hjelp av kromosomdobling og målretta avl frå ein ellers nokså unyttig grasplante. Mais blei dyrka over store delar av Amerika, og nokre stader tilbedd som ein gud. I dag dyrkar ein mais over heile verda.
Historisk korndyrking
Kunnskapen om å dyrka korn kom til Skandinavia rundt år 3900 f.Kr.. Bygg og det kveite-aktige speltkornet var dei viktigaste kornsortane, medan bygg, kveite, rug og havre er det i dag.
The Blue Cafe
Albumet består av songar med moderne danserytmar kombinert med blues.
Dale kyrkje
Dale kyrkje er namnet på fleire kyrkjer:
Arquebus krigshistorisk museum
Arquebus krigshistorisk museum er ei museumssamling i Førresfjorden i Tysvær kommune med gjenstandar frå okkupasjonen av Noreg under andre verdskrigen frå 1940 til 1945. Museet er kalla opp etter kodenamnet Arquebus som motstandsmannen Sverre K. Andersen nytta medan han dreiv ein illegal radiosendar på Bjoa i Ølen kommune.
Utstillinga legg vekt på rolla til handelsflåten under krigen, dei maritime krigshandlingane og dagleglivet i krigsårene, særleg i Nord-Rogaland og Sunnhordland. Museet er ein del av Haugalandmuseet, eit regionmuseum for kunst- og kulturhistoriske samlingar i Nord-Rogaland. Museet vart stifta i 1980 medan utstilling i eigne lokale først vart opna i 1995.
I 1992 vart muséet tildelt Fritt Ords honnør for iherdig, friviljug innsats for å bevara verdifullt materiale om Noreg under okkupasjonen.
Miss the Girl
«Miss the Girl» er debutsingelen til den engelske musikkgruppa The Creatures (Siouxsie Sioux og trommeslagaren Budgie). Han vart produsert i lag med Mike Hedges og kom ut som den første singelen deira frå det kritikarroste albumet Feast. Songen kom ut ommastra i 1997 på samlealbumet A Bestiary Of.
Hovudinstrumenta nytta var marimba og perkusjon, som gjev songen ein original stil.
Singelen nådde 21. plassen på UK Singles Chart. «Miss the Girl» var den aller første utgjevinga på Wonderland, eit selskap skapt i 1983 av medlemmar i Siouxsie and the Banshees.
MF «Austrheim» (1986)
MF «Austrheim», seinare «Bjørnefjord», «Boknafjord» og i dag «Bastø IV», er ei bilferje levert frå Trønderverftet i Hommelvik i april 1986 til Bergen-Nordhordland Rutelag. I februar 1995 vart ferja kjøpt av Hardanger Sunnhordlandske Dampskipsselskap (HSD) og omdøypt «Bjørnefjord».
I februar 2001 vart ferja seld til Boknafjorden Ferjeselskap og omdøypt «Boknafjord». Ferja vart ombygd i juli 2001 og bildekket vart innebygd. I januar 2002 tok Det Stavangerske Dampskibsselskab over båten. 1. januar 2008 vart båten overført til Tide Sjø, før han den 20. desember 2010 vart seld til Bastø Fosen AS i Horten. Der fekk ferja namnet «Bastø IV». I oktober 2014 er ferja framleis i drift.
Gartempe
Gartempe er ei 205 km lang elv i Frankrike, og ei av sideelvane til Creuse, som ho møter i La Roche-Posay. Ho har sitt utspring i kommunen Peyrabout.
Gartempe renn gjennom følgjande departement og byar:
Fjellsmelle
Fjellsmelle (Siléne acaúlis) er ei fjellplante med lyseraude blomar.
Ho veks i tette tuer. Tuene vert tettare kompaktare og meir halvkuleforma under ekstremt harde forhold. Blomane har svært korte stilkar. Acaúlis tyder og «utan stengel».
Fjellsmella har ei djuptgåande pelerot og er vanskeleg å plante om. I rota er det mykje opplagsnæring. Ho har vorte brukt til mat mellom eskimoar og på Island. Fjellsmella veks helst på baserik grunn. Ho er ofte å finne på reinroseheier. Ho er nokså vanleg i alle fjellstrøk i Noreg. Og er funna opp til 2210 m.o.h. i Jotunheimen.
Plancklova
Plancklova eller Planck si strålingslov vart oppdaga av Max Planck i 1900 og seier at lekamar sender ut elektromagnetisk stråling og at energispekteret til strålinga er avhengig av temperaturen til lekamen.
Den fysiske mekanismen bak er at materie sender ut og absorberer stråling og ein kan sjå på denne strålinga som ein ideell gass av foton. Gassen skil seg frå ein gass av massive partiklar ved at talet på foton ikkje er konstant, men varier med temperatur. Talet på foton i eit visst frekvensintervall vert bestemt ved at absorpsjon og transmisjon er i likevekt. Ein lekam som følgjer Plancklova vert kalla ein svartlekam (eit omgrep som kan verke forvirrande sidan lekamen faktisk sender ut lys. Sola er såleis tilnærma ein svart lekam). Strålinga frå ein svartlekam vert òg kalla «holromsstråling» eller «termisk stråling».
Plancklova er ei historisk særs viktig lov sidan ho er byrjinga og grunnlaget for kvantemekanikken. Resultatet kan såleis ikkje utleiast frå klassisk mekanikk.
Krav
Følgjande krav må vere oppfylt
Lyset frå sola følgjer Plancklova, med unntak av spektrallinjene for kvantesprang i hydrogen og helium (Helium vart først oppdaga i ei slik linje i sollys) og spreiing i sola sin atmosfære.
Jorda (samt menneske, dyr, kaker, kokeplater og lyspærer for den saks skuld) sender òg ut termisk stråling, men her kjem i tillegg alt reflektert lys, i hovudsak få sola, som ikkje følgjer Plancklova.